ROMÂNIA

JUDEŢUL GIURGIU

CONSILIUL JUDEŢEAN GIURGIU

HOTĂRÂRE

privind darea în folosință gratuită Serviciului de Ambulanță Giurgiu a unui imobil (garaj) în suprafață de 86 mp, situat în Municipiul Giurgiu, Şos. Alexandriei, nr.7-9, aflat în domeniul privat al Județului Giurgiu

CONSILIUL JUDEŢEAN GIURGIU,

Având în vedere expunerea de motive a Preşedintelui Consiliului Judeţean Giurgiu înregistrată la nr.10167 din 01 august 2018, raportul Comisiei juridice, apărarea ordinei publice și egalității de șanse și referatul nr.10168 din 01 august 2018 al Direcţiei logistică, tehnologia informației şi managementul spitalelor şi adresa nr.1595 din 11 aprilie 2018 a Serviciului de Ambulanţă Giurgiu înregistrată la sediul instituţiei noastre cu nr.4606 din data de 13 aprilie 2018;

 În temeiul art.97 și art.124 din Legea nr.215/2001 privind administraţia publică locală, republicată, cu modificările şi completările ulterioare.

**HOTĂRĂŞTE:**

 **Art.1.** - Se aprobă darea în folosință gratuită Serviciului de Ambulanță Giurgiu a unui imobil (garaj) în suprafață de 86 mp identificat cu Cartea Funciară nr.7884/N, Număr Cadastral 6298 ,Corp C6 (conform schiţei anexate), situat în Municipiul Giurgiu, Şos.Alexandriei, nr.7-9, aflat în domeniul privat al Județului Giurgiu, pe o perioadă de 20 de ani.

**Art.2.** - Predarea – primirea imobilului (garaj) se va face prin protocol încheiat între Consiliul Județean Giurgiu și Serviciul de Ambulanță Giurgiu.

**Art.3.** - Direcția logistică, tehnologia informației și managementul spitalelor va duce la îndeplinire prevederile prezentei hotărâri care va fi comunicată Direcției economice și investiții precum și Serviciului de Ambulanță Giurgiu.

 PREŞEDINTE, CONTRASEMNEAZĂ,

 SECRETAR AL JUDEŢULUI,

 Marian Mina Nina Carmen Crișu

Giurgiu,29 august 2018

Nr.93